alexandrainst/scandi-wiki huggingface dataset:
Brian Cowen

Brian Cowen, irsk Brian Ó Comhain () er ein irsk politikar som var statsminister i republikken Irland frå 7. mai 2008 til 9. mars 2011. Han var leiar for partiet Fianna Fáil.

Cowen vart fødd i Clara i County Offaly. Faren, Bernard Cowen, var òg parlamentsmedlem for Fianna Fáil. Brian Cowen studerte jus ved University College i Dublin og vart advokat. Då faren hans døydde i 1984 vart Brian Cowen vald inn i parlamentet i suppleringsvalet og overtok dermed faren sin plass som parlamentsmedlem (Teachta Dála). Som 24-åring var han den yngste parlamentsmedlemen i den perioden. Han beheldt plassen som parlamentsmedlem fram til 2011.

I 1992 fekk Cowen sin første statsrådspost, som arbeidsminister. Då ei ny koalisjonsregjering vart danna i 1993 vart han energiminister. Frå 1994 til 1997 sat Fianna Fáil i opposisjon. Då partiet igjen vann regjeringsmakta vart Cowen først helse- og barneminister (1997-2000), så utanriksminister (2000-2004) og finansminister (2004-2008). Etter at Cowen vart nestleiar for Fianna Fáil i 2002 var han sett på som ein sterk kandidat til å følgja etter Bertie Ahern som partileiar og statsminister. Ahern kunngjorde i april 2008 at han ville gå av som partileiar og statsminister etter ein finansskandale. Partiet valde Cowen som etterfølgjaren hans, og han overtok som statsminister 7. mai 2008. I regjeringa hadde han først med to mindre parti som koalisjonspartnarar - Green Party (Det grøne partiet) og det liberale Progressive Democrats (Progressive demokratar). Partiet Progressive Democrats vart oppløyst i 2009, og Cowen sin koalisjon heldt fram med berre Fianna Fáil og Dei grøne. Etter at Irland vart ramma hardt av den internasjonale finanskrisa i 2008 og 2009, mista Cowen og Fianna Fáil mykje støtte. Cowen vart utfordra som partileiar og gjekk av som partileiar i januar 2011, og dagen etter trekte Dei grønne seg frå regjeringskoalisjonen. Cowen utlyste nyval og erklærte at han ville trekkja seg frå politikken. Han sat som statsminister til 9. mars, då Enda Kenny frå partiet Fine Gael, som vann valet, tok over.

Cowen har tidlegare spelt gælisk fotball. Han har innrømt overfor pressa at han røykte marihuana i studenttida. Han er gift med Mary Molloy og har to døtrer.

Kjelder

Statsministrar i Irland
Agdenes fyrstasjon

Agdenes fyrstasjon er eit fyr som låg ved Trondheimsfjorden i Orkland kommune i Trøndelag. 

Fyret vart oppretta i 1804 og nedlagd i 1984 då ei 12 meter høg fyrlykt vart plassert på Ringflua like nedanfor den gamle fyrstasjonen. 

Fyrstasjonen er den eldste i Trondheimsområdet. Den gamle fyrstasjonen vart renovert i 2005-2006 og vert i dag leigd ut til overnattingsgjester.

Sjå òg 
 Fyr i Noreg

Kjelder 
 
 Lighthouses of Norway

Fyr i Trøndelag
Samferdsle i Orkland
Byggverk i Orkland
Kjeungskjær fyrstasjon

Kjeungskjær fyrstasjon er eit fyr som ligg i Bjugnfjorden i Ørland kommune i Trøndelag. 

Den 20,6 meter høge fyrbygningen er åttekanta og står på eit lite skjer utanfor Ørlandet. Fyret er bygd i 1880, men vart gjort høgare i 1906 med lykta plassert på taket. Naustbygningen er bygd tett inntil tårnet. Bustaden på stasjonen er ein del av sjølve fyrtårnet. Det opphavlege franske linseapparatet er framleis i bruk. Kjerungskjær vart automatisert og avfolka i 1987. 

Området som fyrstasjonen ligg i er fuglelivsfreda etter lov om naturvern. Som ein særs særprega fyrstasjon er fyret freda etter lov om kulturminne.

Sjå òg 
 Fyr i Noreg

Kjelder

Bakgrunnsstoff 
 

Fyr i Trøndelag
Samferdsle i Ørland
Byggverk i Ørland
Kulturminne i Ørland
Freda bygg i Trøndelag
Byggverk ferdigstilt i 1880
1880 i Noreg
François Fillon

François Fillon () er ein fransk politikar som var statsminister i Frankrike frå 17. mai 2007 til 10. mai 2012.

Fillon vart fødd i Le Mans i departementet Sarthe. Han vart først vald inn i parlamentet for det konservative partiet Union pour un Mouvement Populaire (UMP) i 1981. Han var ordførar i kommunen Sablé-sur-Sarthe frå 1983 til 2001.

Han var statsråd frå 1993 til 1995. I 2002 vendte han tilbake til regjeringa som sosialminister fram til 2004, deretter utdanningsminister til 2005. Deretter vart han sett ut av regjeringa og vart vald som senator for departementet Sarthe. Han var politisk rådgjevar for Nicolas Sarkozy under presidentvalkampen hans. Då Sarkozy vart president utnevnde han Fillon som statsministeren sin.

Fillon er gift med Penelope Kathryn Clarke frå Wales. Dei har fem born.

Bakgrunnsstoff 

Franske statsministrar
Folk frå Le Mans
Krysantemum

Krysantemum (vitskapleg namn Chrysanthemum, frå gresk khrysos, 'gull', og anthemon, 'blom') er ei planteslekt av fleirårige blomar med rundt 30 artar som er utbreidde som hage- og prydvekstar. Staudane har ein oprett vekst, djupt innskårne blad og store blomsterhovud med kvite, gule eller rosa randkroner og gule skivekroner. Det finst krysantemum i Europa, Asia og Nord-Amerika, men tyngdepunktet er i Aust-Asia. Her har dei også ei viktig kulturell stilling. 

Fleire delar av veksten blir brukt i asiatisk matlaging, særleg blomane, som blir brukt til å laga krysantemumte og som smaksetjar i andre tetypar og i  den koreanske risvinen gukhwaju. Stilkane kan kokast eller dampast og brukast som grønsaker, og blir særleg nytta i kinesisk mat.

I Japan er blomen knytt til keisaren, og ein finn krysantemum i tittelen  og våpenskjoldet hans, og som offisielt japansk symbol i fleire andre samanhengar. I Kina var han ein av «dei fire edle» (saman med bambus, orkidé og plommeblom). Kvit krysantemum er her knytt til sorg, noko ein også finn i Japan og fleire europeiske land, der han er knytt til død berre nytta i gravferder og til å pynta graver.

Artar

Chrysanthemum aphrodite
Chrysanthemum arcticum
Chrysanthemum argyrophyllum
Chrysanthemum arisanense
Chrysanthemum boreale
Chrysanthemum chalchingolicum
Chrysanthemum chanetii
Chrysanthemum cinerariaefolium
Chrysanthemum coronarium
Chrysanthemum crassum
Chrysanthemum glabriusculum
Chrysanthemum hypargyrum
Chrysanthemum indicum
Chrysanthemum japonense
Chrysanthemum japonicum
Chrysanthemum lavandulifolium
Chrysanthemum mawii
Chrysanthemum maximowiczii
Chrysanthemum mongolicum
Chrysanthemum morifolium
Chrysanthemum morii
Chrysanthemum okiense
Chrysanthemum oreastrum
Chrysanthemum ornatum
Chrysanthemum pacificum
Chrysanthemum potentilloides
Chrysanthemum segetum
Chrysanthemum shiwogiku
Chrysanthemum sinuatum
Chrysanthemum vestitum
Chrysanthemum weyrichii
Chrysanthemum yoshinaganthum
Chrysanthemum zawadskii

Galleri

Artar

Hybridar

Galleri

Bakgrunnsstoff

Korgplantefamilien
matblomar
nytteplantar
Prydplantar

sv:Krysantemum
da:Okseøje
ca:Crisantem
de:Chrysanthemen
en:Chrysanthemum
es:Chrysanthemum
fr:Chrysanthème
ko:국화속
id:Seruni
it:Chrysanthemum
he:חרצית עטורה
lt:Skaistažiedė
ms:Pokok Bunga Kekwa
ja:キク
pt:Chrysanthemum
ru:Хризантема
sq:Chrysanthemum
scn:Crisantemu
th:เก๊กฮวย
tr:Krizantem
ur:گل داؤدی
zh:菊花
Pascal Couchepin

Pascal Couchepin () er ein sveitsisk politikar. Han vart med i den sveitsiske regjeringa, Føderasjonsrådet, i 1998. I 2003 og igjen i 2008 hadde han den rullerande posten som president i Sveits. Han kjem frå den franskspråklege delen av Sveits. Han representerer det liberale partiet Det frisinna demokratiske partiet.

Couchepin vart fødd i Martigny i kantonen Valais. Han fullførte jusutdanning ved universitetet i Lausanne i 1968. I 1979 vart han vald inn i parlamentet i Sveits. Frå 1989 til 1996 var han parlamentarisk leiar for partiet sitt. 11. mars 1998 vart han vald inn i Føderasjonsrådet. Frå 1998 til 2002 var han finansminister, frå då av innanriksminister.

Couchepin er gift med Brigitte Rendu, frå Frankrike. Dei har tre born.

Sveitsiske presidentar
Folk frå Martigny
Nikola Špirić

Nikola Špirić () er ein bosnisk-serbisk politikar som var statsminister i Bosnia-Hercegovina frå 2007 til 2012. Han er medlem i partiet Savez nezavisnih socijaldemokrata (Alliansen av uavhengige sosialdemokratar - SNSD).

Nikola Špirić vart fødd i Titov Drvar (noverande Drvar) i Bosnia i det dåverande Jugoslavia. Han studerte økonomi ved universitetet i Sarajevo og har doktorgrad i økonomi. Frå 1992 har han vore økonomiprofessor ved universitetet i Banja Luka. 

1. november 2007 gjekk Špirić av som statsminister i protest mot parlamentariske reformer som den internasjonale administratoren for Bosnia-Hercegovina, Miroslav Lajčák, tvinga gjennom. Špirić meinte at reformene vil redusera innflytelsen til dei bosniske serbarane. Krisa vart løyst, og Špirić vart nominert på nytt til statsministerposten 10. desember og stadfesta i stillinga 27. desember. 

Špirić er gift. Kona er bosniak og kjem frå Tuzla.

Statsministrar i Bosnia-Hercegovina
Asenvågøy fyrstasjon

Asenvågøy fyrstasjon er eit fyr som ligg aust på Asen, om lag 9 km nordvest for Lysøysund i Ørland kommune i Trøndelag. 

Fyret stod ferdig i 1921 og vart oppretta for å sikre trafikken under sildefisket mellom Stoksund og Lysøysundet. Fyret har ei unik hamn der ein kan legge til uansett vêr. 

6. oktober 1975 vart fyret avbemanna og automatisert. Stiftinga Frohavet har i dag teke over drifta av fyret og om sommaren er det i periodar omvising på fyret.

Sjå òg 
 Fyr i Noreg

Kjelder 
 

Fyr i Trøndelag
Samferdsle i Ørland
Byggverk i Ørland
Byggverk ferdigstilt i 1921
1921 i Noreg
Rødberg tåkeklokke

Rødberg tåkeklokke er ei tåkeklokke som ligg i Stadsbygd i Indre Fosen kommune i Trondheimsfjorden i Trøndelag. 

Opphavleg låg Rødberg fyrstasjon på same staden, oppretta i 1881. Fyrstasjonen vart derimot lagt ned i 1902, og tåkeklokka sett opp i 1919. Tårnet har same konstruksjon som tåkeklokkene ved Oslofjorden, med eit sveitserstilpreg. 

Fyrstasjonen var opphavleg ei fyrlykt som var vorte flytta frå Glåpen fyr og plassert på hjørnet av postkontoret på staden. I 1902 vart fyret nedlagd og det vart sett opp ei ny fyrlykt på moloen like ved. 

Klokka er i dag eigd av Rissa Kystmuseum og er i stor grad intakt. På grunn av dette er klokka òg freda etter lov om kulturminne.

Sjå òg 
 Fyr i Noreg

Kjelder

Bakgrunnsstoff

Fyr i Trøndelag
Freda bygg i Trøndelag
Kulturminne i Indre Fosen
Vear

Vear er ein tettstad i Tønsberg kommune i Vestfold og Telemark. Staden har  og ligg mellom Vestfjorden og Akersvannet.

Her ligg Vear arbeidskyrkje.

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Busetnader i Tønsberg
Tettstader i Vestfold og Telemark
Litani

Eit litani (frå gresk litaneia 'bøn om hjelp') er ei kyrkjebøn som blir vert sungen eller lesen skiftevis slik at ein eller to leier bøna, medan kyrkjelyden fell inn i eit fast omkved. 

Litaniet spelar ei viktig rolle i gudstenester i den ortodokse kyrkja. Også i Den katolske kyrkja vert det bruka forskjellige litani. I lutherske kyrkjer har litaniet ein mindre framtredane plass. I Den norske kyrkja vert ei avkorta utgåve av det katolske allehelgenslitaniet bruka som kyrkjebøn i fastetida og på bots- og bededag. Dette litaniet står i Norsk salmebok på nr. 951. På dei følgjande nummera har salmeboka andre litani som kan brukast ved visse høve.

Kjelder: 
 Kristen sang og musikk, Runa forlag, 1962 (red. Lars Aanestad, Karsten Ekorness, Sigurd Lunde og Johan B. Straume)

Kristen liturgi
Bergen fallskjermklubb

Bergen fallskjermklubb' (BFSK) er ein fallskjermklubb med base på Flesland, utanfor Bergen. BFSK sitt fyrste hopp vart gjort 25. august 1971. 

Klubben eig eit Cessna 182 frå 1974 som ber namnet Malvin. Flyet fekk ny motor i 1999.

Bakgrunnsstoff 
 Bergen Fallskjermklubb (BFSK) si heimeside

Fallskjermhopping
Idrettslag i Bergen
Kyrkjelyd

Ein kyrkjelyd (av norrønt lýðr, 'folk') er folk som er til stades ved ei gudsteneste i kyrkja eller som soknar til ei kyrkje.

I den siste tydinga kan ordet brukast i ei vid tyding, og omfatte alle medlemmene i soknet, eller det kan brukast i ei snevrare tyding, om ein «kjernekyrkjelyd», det vil seie dei personane som plar søkje til kyrkja eller som er aktive innan det kristelege arbeidet i kyrkjelyden.

Orda forsamling eller menigheit blir, etter mønster frå svensk og dansk, ofte brukt synonymt med omgrepet kyrkjelyd.

Kristen utøving
Sosiale grupper
Drive My Car

«Drive My Car» er ein song skrive av Paul McCartney og John Lennon, gjeve ut av The Beatles på albumet Rubber Soul i 1965. Den livlege og muntre songen er opningssporet på dette albumet.

Tekst
Forteljaren i songen vert fortald av ei kvinne at ho kjem til å bli ei kjend filmstjerne og ho tilbyr han å verte sjåføren hennar, og legg til «and maybe I’ll love you.» Då han svarar med at «prospects are good», så svarar ho at «working for peanuts is all very fine/but I can show you a better time». Han godtar forslaget hennar, men ho innrømmer at ho ikkje har bil, men «found a driver and that’s a start».

I følgje McCartney var «Drive my car» ein gammal eufemisme i blues for sex.

Komposisjon
McCartney og Lennon skreiv songen heime hos Lennon etter at McCartney kom til Lennon med delar av melodien. Det opphavlege refrenget starta med «You can buy me diamond rings», ein setning som hadde vorte nytta i liknande form to gonger før i «Can’t Buy Me Love» og «I Feel Fine». Lennon likte ikkje teksten. Dei valde å skrive teksten på ny og etter ei lang stund kom dei fram til «drive my car»-temaet.

Innspeling
«Drive My Car» vart spelt inn ved Abbey Road Studios den 13. oktober 1965 i det som vart den første innspelingsdagen til the Beatles som strekte seg over midnatt. McCartney arbeida tett med George Harrison og la ned det grunnleggande rytmesporet og dei spelte dei same linjene på bass og gitar, etter forslag frå Harrison. Harrison hadde lytta til Otis Redding sin «Respect» på denne tida og som følgje av dette hadde meir «Drive My Car» botn enn tidlegare Beatles-songar med ein tung bass liknande Memphis-stilen.

McCartney spelte òg gitarsoloen, sjølv om Harrison komponerte riffet som underbygger versa.

Medverkande

Paul McCartney: solovokal, piano, sologitar og bass
John Lennon: solovokal og kubjølle.
George Harrison: rytmegitar og støttevokal
Ringo Starr: trommer og tamburin

Kjelder

Denne artikkelen bygger på «Drive My Car» frå ,  den 12. oktober 2008. 
 oppgav desse kjeldene:
Turner, Steve. A Hard Day's Write: The Stories Behind Every Beatles' Song, Harper, New York: 1994, ISBN 0-06-095065-X

Bakgrunnsstoff
The Beatles Bible: Drive My Car
Tekst

The Beatles-songar
Songar produserte av George Martin
Songar frå 1965
Songar skrivne av Lennon–McCartney
Songar om bilar
The McCoys-songar
Humble Pie-songar
Bobby McFerrin-songar
The Real Group-songar
Paul McCartney-songar
Zinaida Greceanîi

Zinaida Greceanîi () er ein moldovisk politikar og var statsminister i Moldova frå 31. mars 2008 til 14. september 2009. Ho er den første kvinnelege statsministeren i landet. Ho er medlem i Partidul Comuniştilor din Republica Moldova, (Republikken Moldovas kommunistparti).

Greceanîi vart fødd i Tomsk oblast i Sibir i Den russiske føderasjonen i det dåverande Sovjetunionen. Foreldra hennar hadde vorte deportert dit i Stalin-tida. På slutten av 1960-talet fekk familien venda tilbake til Moldova. Ho studerte økonomi ved universitetet i Chisinau. Frå 1974 til 1994 jobba ho med finansspørsmål i lokaladministrasjonen i Briceni-regionen i Moldova.

Ho var visefinansminister frå 2000 til 2001 og første visefinansminister frå 2001 til 2002. President Vladimir Voronin utpeika ho til finansminister i februar 2002. 10. oktober 2005 vart ho første visestatsminister.

Etter at statsminister Vasile Tarlev gjekk av 19. mars 2008 utpeika president Voronin Greceanîi som statsminister. Regjeringa hennar vart godkjend av parlamentet med 56 av 101 røyster 31. mars. Greceanîi sa at regjeringa hennar ville ha hovudfokus på "frie media, ein aktiv dialog med det sivile samfunnet og uavhengige domstolar."

Greceanîi er gift og har to born.

Kjelder
Denne artikkelen starta med ei omsetjing frå engelsk og tysk tysk wikipedia 13. oktober 2008.

statsministrar i Moldova
Første kvinnelege stats- og regjeringsleiarar
Øystein Rian

Øystein Rian () i Lillehammer) er ein norsk historikar og professor ved Universitetet i Oslo. Spesialområda hans er dansketida frå 1500 til 1814 med vekt på politisk, sosial og regional historie. Han har utgjeve fleire bøker og publikasjonar, er redaktør av Historisk tidsskrift og foredragshaldar i NRKs populærvitskaplege radioserie P2-akademiet.

Øystein Rian er medlem i Det norske vitenskapsakademi og Det Kongelige Norske Videnskabers Selskab.

Han er veslebroren til den tidlegare høgrepolitikaren og Tromsøordføraren Erlend Rian.

Bibliografi 
Øystein Rian har mellom anna skrive desse bøkene:

 1975: Jens Juels stattholderskap 1618-29 : en studie i stattholderembetets kompetanse og funksjoner
 1980: Vestfolds historie: grevskapstiden 1671-1821
 1995: Den nye begynnelsen : 1520-1660 - bind 5 i Ascheougs Norgeshistorie
 1997: Bratsberg på 1600-tallet : stat og samfunn i symbiose og konflikt
 1997: Den aristokratiske fyrstestaten : 1536-1648 - bind 2 i Danmark-Norge 1380-1814
 2002: Norge i dansketiden 
 2002: Nasjonal identitet i dansketiden
 2003: Embetsstanden i dansketida 
 2003: Maktens historie i dansketiden
 2005: Reformasjonstiden som katastrofe i Norgeshistorien

Rian har vore bidragsytar og medforfattar i fleire antologiar og historieverk.

Bakgrunnsstoff 
 Presentasjon ved Universitetet i Oslo

Norske historieprofessorar
Professorar ved Universitetet i Oslo
Norske redaktørar
Medlemmar av Det Norske Videnskaps-Akademi
Medlemmar av Det Kongelige Norske Videnskabers Selskab
Folk frå Lillehammer
Nowhere Man

«Nowhere Man» er ein song av The Beatles frå albumet Rubber Soul i 1965. Songen er tilskriven Lennon/McCartney men vart nesten utelukkande skrive av John Lennon.. Han vart spelt inn 21.-22. oktober 1965. Han var ein av dei første Beatles-songane som ikkje handla om romantikk eller kjærleik og markerer ei meir filosofisk-retta låtskriving hos Lennon. Han varte gjeve ut på singel 15. februar og nådde førsteplassen i Canada og tredjeplassen på Billboard Hot 100 i USA.

Songen er nytta i animasjonsfilmen Yellow Submarine (1968) med The Beatles.

Medverkande
John Lennon – vokal, akustisk rytmegitar, sologitar (solo)
Paul McCartney – bassgitar, harmonivokal
George Harrison – sologitar, harmonivokal
Ringo Starr – trommer
Personell per Ian MacDonald

Salslister og salstrofé

Vekeslister

Salstrofé

Kjelder 

 Denne artikkelen bygger på «en:Nowhere Man (song)» frå , den 12. oktober 2008. 
  oppgav desse kjeldene:
 
 Turner, Steve. A Hard Day's Write: The Stories Behind Every Beatles' Song, Harper, New York: 1994, ISBN 0-06-095065-X

Bakgrunnsstoff 
 The Beatles Bible: Nowhere Man

Balladar frå 1960-åra
The Beatles-songar
Songar frå 1965
Singlar frå 1966
Parlophone-singlar
Rockeballadar
Songar produserte av George Martin
Songar skrivne av Lennon–McCartney
Songar om einsemd
Nummer-ein-singlar i Canada
Nummer-ein-singlar i Australia
Capitol Records-singlar
Carpenters-songar
Jeff Lynne-songar
Peter Frampton-songar
The Bee Gees-songar
Randy Travis-songar
Dokken-songar
Melsomvik

Melsomvik er ein tettstad i Sandefjord kommune i Vestfold og Telemark. Staden har  og ligg ved Melsombukta i Vestfjorden, tre kilometers køyring austom tettstaden Stokke.

Her ligg Melsom videregående skole og Melsomvikkyrkja.

Sjå òg 
 Tettstader i Vestfold

Kjelder 
 SSB: «Tettsteder og sentrumssoner. 1. januar 2005. Vestfold»

Busetnader i Sandefjord
Tettstader i Vestfold og Telemark
Storevar

Storevar er ei bygd i Sandefjord kommune i Vestfold og Telemark. Staden er rekna som ein del av tettstaden Melsomvik og ligg ved Tønsbergfjorden, tre kilometer sørom Melsomvik.

Sjå òg 
 Tettstader i Vestfold

Kjelder 
 SSB: «Tettsteder og sentrumssoner. 1. januar 2005. Vestfold»

Busetnader i Sandefjord
Tettstader i Vestfold og Telemark
Stokke
Utgåtte tettstader
Fossnes

Fossnes er ein tettstad i Sandefjord kommune i Vestfold og Telemark. Staden har  og ligg åtte kilometers køyring nordom tettstaden Stokke.

Her ligg Arnadal kyrkje frå 1882.

Sjå òg 
 Tettstader i Vestfold

Kjelder 
 SSB: «Tettsteder og sentrumssoner. 1. januar 2005. Vestfold»

Busetnader i Sandefjord
Tettstader i Vestfold og Telemark
If I Needed Someone

«If I Needed Someone» er ein song av The Beatles som vart gjeven ut første gong på albumet Rubber Soul i 1965. Songen var skriven av George Harrison og spelt inn mellom 16. oktober og 18. oktober 1965.

Inspirasjon 
Songen var tungt influert av musikken til den amerikanske gruppa The Byrds. Etter sigande sendte Harrison songen til Jim McGuinn med beskjeden «Dette er for Jim» sidan gitarriffet i «If I Needed Someone» var basert på McGuinn sitt riff i songen The Bells of Rhymney. Introduksjonen og capoet i songen var òg særs like Byrds. Pussig nok var The Byrds eigen bruk av elektrisk 12-strengars gitar influert av George Harrison sin bruk av eit tilsvarande instrument i filmen A Hard Day's Night.

Harrison har sjølve skrive om songen at «'If I Needed Someone' er som ein million andre songar skrive rundt D-akkorden. Om du flyttar fingeren din rundt får du fleire små melodiar og nokre gongar får du fleire små sjukdommar. Den gitarlinja, eller variasjonane av han, finst i mange songar og det overraskar meg at folk framleis finn nye kombinasjonar av dei same tonane.» 

Versa har tunge harmoniar med John Lennon si stemme høgast, noko høgare enn Harrison si i miksen.

Musikarar 

 John Lennon — harmonistemme, rytmegitar
 Paul McCartney — harmonistemme, bassgitar
 George Harrison — dobbelspora hovudstemme, sologitar
 Ringo Starr — trommer, tamburin
 George Martin — harmonium (orgel)

Andre versjonar 
Harrison inkluderte songen på sitt Live In Japan-album frå 1992 der han og Eric Clapton hadde langt lengre gitarspel mellom versa. Harrison si stemme er òg mykje meir prominent enn på Beatles-originalen.

Clapton spelte òg ein kort versjon av songen på hyllestkonserten «Concert For George» i 2003.

«If I Needed Someone» var den første songen frå George Harrison som vart ein hitsong for ei annan gruppe. Det var The Hollies si utgåve som nådde 20. plass på den britiske hitlista i januar 1966. Harrison sine nedlatande kommentarar til pressen førte til sinte ordvekslingar mellom dei to britiske gruppene.

Kjelder

Kjelder
 Denne artikkelen bygger på «If I Needed Someone» frå , den 12. oktober 2008. 
  oppgav desse kjeldene: 
 MacDonald, Ian (1995). Revolution In the Head: The Beatles' Records og the Sixties. Vintage. ISBN 0-7126-6697-4.
 Harrison, George (1980). I Me Mine. Simon og Schuster. ISBN 0-671-42787-3.
 Hammond, Ian. «The Harrisong, Part IV». Retrieved October 19, 2005.

Bakgrunnsstoff 
 Teksten 
 Alan W. Pollacks sin analyse av «If I Needed Someone»

The Beatles-songar
George Harrison-songar
Songar frå 1965
Singlar frå 1966
Hollies-songar
Songar produserte av George Martin
Parlophone-singlar
Songar skrivne av George Harrison
The Kingsmen-songar
Type O Negative-songar
Eric Clapton-songar
Sem i Tønsberg

Sem er ein tettstad i Tønsberg kommune i Vestfold og Telemark. Ein mindre del sør i tettstaden ligg i Sandefjord kommune. Sem var tidlegare også ein kommune. 
Tettstaden har .

Her ligg Sem fengsel. Sem kyrkje og Jarlsberg flyplass ligg nordaust/aust for tettstaden.

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Bakgrunnsstoff 
 Eldre fotografi frå Sem på nettstaden til Nasjonalbiblioteket

Busetnader i Tønsberg
Tettstader i Vestfold og Telemark
Tidlegare kommunar i Vestfold
Barkåker

Barkåker er ein tettstad med  i Tønsberg kommune i Vestfold og Telemark. Staden ligg austom Europaveg 18, sju kilometers køyring nordom Tønsberg sentrum. Vestfoldbanen går gjennom staden, men Barkåker stasjon er stengd.

Her ligg barneskulen Barkåker skole og eit idrettsanlegg.

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Busetnader i Tønsberg
Tettstader i Vestfold og Telemark
Årøysund

Årøysund er ein tettstad i Færder kommune i Vestfold og Telemark. Staden har  og ligg søraust på øya Nøtterøy. ved det smale Årøysundet mellom Nøtterøy og Nordre Årøy. SSB reknar alt det tettbygde området sør/søraust på Nøtterøy til Årøysund, inkuldert Torød og Kjøpmannskjær og anna busetjing ved Vrengensundet. Det er mange fritidsbustader i området.

Sjå òg 
 Tettstader i Vestfold

Kjelder 

 SSB: «Tettsteder og sentrumssoner. 1. januar 2005. Vestfold»

Geografi i Færder
Tettstader i Vestfold og Telemark